હિરા બા ધોળકા પાસેના એક નાનકડા ગામમાં રહે… પણ પોતાની દિકરીને ખંભાતના એક ગામમાં પરણાવેલી… જેનુ સિમંત હોઇ તેમણે દિકરીના સાસરે વ્યવહાર કરવા જવાનુ થતા દિકરી માટે સોનાના દાગિના કરાવેલા તે અને કપડા લીધેલા તે લઇને જવાનુ હતું… અને દિકરીના લગ્ન પછી પહેલી વાર તેના સાસરે જતા હોઇ જમાઇ, વેવાણ, દિકરીના જેઠાણી, દિયર-નણંદ માટેય એક એક જોડી કપડા અને સિમંતના પ્રસંગે પોતાના ઘરની પણ મિઠાઇ જમવામાં જોઇએ તેવુ માનતા હોઇ દસ શેરનો મોહનથાળ બનાવીને તેય સાથે ડબામાં લીધો હતો…આમ તો ધોળકાથી ઘણી બસ ખંભાત જતી હતી, અને ખંભાતથી દિકરીના સાસરા ના ગામે પણ દિવસમાં પાંચેક બસ જતી હતી… પોતાના ગામથી ધોળકા સુધી એક બસ બદલવી હજુ ચાલે પણ તે પછી બીજી બે બસ બદલવી અભણ હિરા બા ને પાલવે તેમ નહોતુ… તેથી છેક સાંજે અમદાવાદથી ખંભાત જતી લોકલ એસ.ટી. બસ કે જે ફરતી ફરતી ધોળકાથી વાયા દિકરીના ગામમાંથી જ ખંભાત જતી હતી તેમાં જવાનુ પસંદ કર્યુ… પણ વરસાદમાં કાચો રસ્તો ધોવાઇ જતા ડ્રાયવરે પાકા રસ્તા પર જ તેમને ઉતારી દીધા…